LidanRubinov/Halacha-QA huggingface dataset:
שאלה: כשרות   מהודר  : שמעתי שיש השגחה בירושלים שנקרא רבנות ירושלים מהודר. האם ההשגחה יותר טובה מרבנות ירושלים רגילה? האם זה פחות טוב מרבנות ירושלים מהדרין?
תשובה: כיום יש שלוש רמות כשרות בירושלים: רגיל, מהודר ומהדרין. ב"מהודר" על כל חומרי הגלם יש הכשר מהדרין. אין לנו ידיעה ברורה מה נוהגים לגבי בישולי עכו"ם ולכן כדאי לברר את הנושא עם המשגיח של בית העסק.
שאלה: שמיעת שיעור ארוך מאשה יפה ונשואה: הרב ושנה טובה שאלה לי. יש בבית כנסת ליד הבית (בישוב בשומרון) אשה שמעבירה שיעור כל שבועיים, לא בזמן התפילה אלא אחר הצהרים. לגברים ונשים. הנושאים בתורה, בפרשנות. הבעיה שהיא אשה צעירה ומושכת, סליחה מהרב, וכשאני יושב ומביט בה, בכל פעם (!) אחרי רבע שעה בערך, בלי שאני רוצה או מתכנן צצה מחשבה אינטימית על היופי שלה לרגע ואחר כך לעוד רגע. אני לא מצליח לדחות את זה כי היא מולי ואני רואה אותה בבגדי שבת היפים שלה, וגם אחרי השיעור יש לי הרהורים שקשה לדחות. לא יכול להוריד עיניים ובטח לא לעצום, זה לא אפשרי. אני רואה שגם אחרים בשיעור לא תמיד מסתכלים רק על הדף ועל הפנים שלה, ואני מתבטא בעדינות. זה די שקוף ולא מדברים על הפיל שבחדר כמו שאומרים. היא מדברת בעמידה ומסתובבת בשיעור, - שאלותי- האם אסור לי לשמוע אותה אם זה ככה כל פעם או להמשיך? ואיך אני מבריא מהשגעון הזה, שאני לא יכול לשמור על הראש מפוקס בנושא בלי לפזול להרהורים. היא אמנם צעירה (ויפה), אבל נשואה וזה שיעור תורה. -
תשובה: שאלתך נפסקה בשו"ע באה"ע סימן כא- אסור להביט ביופיה של אשה, ובבגדי צבעונים של אשה שמכירה, ואפילו אינם עליה. אין אף ראשון או אחרון שחולק על כך, זו גמרא מפורשת. כאן הם עליה, ואתם מתבוננים בהם ובגופה בשל אריכות השיעור הפרונטאלי והדבר מעורר את היצר שלך כפי עדותך, ולכן אין להשתתף כדאמר ר"ל בריש ירושלמי ברכות, ליבא ועינא תרין סרסורי דחטאה, והתורה הזהירה בפירוש ולא תתורו אחרי עיניכם. ועיין בבית שמואל שם, שהרהור כשלך הוא איסור דאורייתא, ומהחמורים שבהם. מאיסור דאוריתא יש לברוח כמו מאש מכלה, כמבואר במסילת ישרים ובספר שערי תשובה לרבינו יונה. בגמרות רבות יש ביטויים כמה היצר של ההרהור חזק מאד באדם, וכמה נפלו בו אפ  גדולי העולם שחשבו שיתחכמו ליצר ושהם חסינים. אנו נאמנים אך ורק לתורה, דהיינו לתלמודים ולשו"ע, והיא המגדירה מיהו אדם בריא, ומה מותר ואסור לו. כמובן הכל בנחת ובמאור פנים, ודאי בלי לפגוע בה, אלא בחכמה לחדול מלהגיע, ולהטעים זאת בטעמים מתקבלים.
שאלה: לשון הרע של אמא: אם אמא שלי מספרת לי לשון הרע או רכילות, מה אני צריכה לעשות? לפעמים אני לא יכולה להתחמק.
תשובה: בראשונים יש שתי אפשרויות בזה- לשאול אותה האם מותר לומר כך, והיא תבין לבדה. או לספר כבדרך אגב הלכות לשון הרע, כגון למדנו כך וכך.
שאלה: עבודה לאחות ביום כיפור: אני אחות כבר מספר שנים, עובדת בבית חולים, והשנה לראשונה אאלץ לצערי לעבוד ביום כיפור. אני מקווה מאוד שאוכל לצום כרגיל ושאצליח לתפקד בעבודתי, במידה ולא ארגיש טוב, מה הדין?
תשובה: אם לא תרגישי טוב, תנוחי והפסיקי לעבוד. יש אחיות בכוננות שיוכלו להחליף אותך. אם בכל זאת תחלי (ללא סכנה), אין לאכול ולשתות, ואפשר בשעת הדחק לקחת כדור אקמול. אם יש כאבי ראש חריפים מאד וסחרחורות או הקאות של איבוד נוזלים חשש התיבשות, אפשר לשתות לשיעורין. אם זה ממשיך יש להוועץ מיד ברופא, אולי נשקפת סכנה ועלייך לשתות כרגיל. בהצלחה
שאלה: כשרות תוסף מזון - לציטין: ברשותי תוסף מזון -לציטין של חברת "טעם טבע". ברכיבי המוצר כתוב 100 גרגירי לציטין (סויה) על האריזה כתוב כשר פרווה בהשגחת הרבנות הראשית לישראל, נארז בפיקוח הרבנות אור יהודה. שאלתי האם המוצר "כשר למהדרין" ואין בו שום חשש למי שאוכל הכשרים מהודרים בלבד. בברכת גמר חתימה טובה. רותי
תשובה: לצערנו הרה"ר אינה מציינת מה רמת הכשרות של המוצרים שהיא נותנת עליהם "אישור". ולכן בכל שאלה כזאת צריך לפנות המחלקת היבוא של הרה"ר או לבקש מהיבואן את אישור הכשרות של הרה"ר כי שם כתוב מה רמת השרות של המוצר.
שאלה: הרב אברהם דוב חרלפ: מהי רמת הכשרות של הרב אברהם דוב חרלפ? יותר ספציפי - גן האירועים שורש? האם הוא מתחת לרבנות הראשית? מה צריך לעשות כדי לוודא שהמטבח שם מתנהל כמו שצריך באירוע שלי?
תשובה: ראוי ונכון לפנות למשגיח של האולם גן קטרינג ולשאול אותו איזו תעודה (מהדרין או רגיל) יש במקום ושיסביר לך קצת על רמת הכשרות של חומרי הגלם ועל נהלי הכשרות במקום לשמל בישול ישראל, כיצד בוררים קטניות, כיצד שוטפים ירקות העלים, האם הכלים טבולים ועוד.
שאלה: צום בכיפור עם מחלת הנשיקה:, לפני כ 3 שבועות התפרצה אצלי מחלת הנשיקה אשר מלווה בתפקודי כבר מאוד גבוהים: GOT - AST 136 נורמה 0-35 247 GPT - ALT נורמה 0-45 LDH 638 נורמה 230-480 רופאת המשפחה שלי אמרה לי שאסור לי לצום בכיפור אך אני לא חושב שיש עבורה חשיבות לצום לפי קלות ההחלטה שלה בעניין. אני מאוד רוצה לצום ויש חשיבות עצומה עבורי למועד זה אך אני לא יודע האם העניין מסוכן או לא. אשמח לשמוע את חוות דעתך בעניין
תשובה: אני לא אסכן את חייך כנגד המלצת רופאת המשפחה שלך!!! אבל אני מבין ומסכים עם התחושה שיש רופאים שבקלות רבה מדי פוסלים את הצום. לכן התשובה הנכונה היא למצוא רופא ירא שמים ולהתייעץ אתו. במקרה שלך זו יכולה להיות אפילו התייעצות טלפונית.
שאלה: תשובה לשאלה: במידה ומישהו שאל אותי שאלה לגביי משהו שאעשה או לא אעשה ועניתי במילים הללו "בעזרת ה נראה איך ארגיש" האם זה נחשב כאילו אמרתי כן? או להפך זה כמו לומר בלי נדר?
תשובה: זה אינו נדר
שאלה: צום יום כיפור: ערב טוב כבוד הרב, אני סובלת ממחלת המאנייר ( מחלה שנתקפים בסחרחורת ללא התראה מראש). אני מטופלת בכדור קבוע פעמיים ביום, מאתמול אני שוב מרגישה שאני בתוך התחלת ההתקף. שאלתי האם מותר לי לקחת כדור אחד בבוקר של יום כיפור על מנת שלא אתקוף סחרחורת, או שאסור לי.
תשובה: מעתיק לך תשובה של הרב שלמה זלמן אוירבך זצ"ל גלולת תרופה שטעמה מר מותר לחולה שאין בו סכנה לבלוע ביום כיפור. אולם אם אין טעם הגלולה מר, אזי יעטוף את הכדור בניר דק ויבלען עם עטיפתן אם אי אפשר בשום אופן לבלוען עם עטיפתן, אזי יהיה מותר לבלוע בעזרת מים אולם רק לאחר שיפגום את הטעם של המים כגון בהוספת גרגיר מלח, או מעט סבון למים וכו
שאלה: פירוש חלום: היי כבוד הרב, שמי תמר ויש לי שאלה ביום רביעי לקראת הבוקר שזה יום חמישי כבר חלמתי חלום שבחלום חלמתי שחברה שלי מביאה לי בקבוק יין ועליו יש תמונה של רבי מאיר זצ"ל וכתוב יין זה לרפואה זרע בר קיימא ופרנסה, ואז הראתי לבעלי את היין ואמרתי לו תיראה תמונה של רבי מאיר בעל הנס, ושמחתי מאוד ואז התעוררתי מהחלום זה היה כבר 5 בבוקר וערב טוב
תשובה: חלום טוב ושמח: גם יין, גם רבי מאיר בעל הנס, גם זוגיות נעימה עם בעלך וגם ברכות טובות. ממה את מוטרדת? אני הייתי מבין מחלום כזה רק דברים טובים. מכל מקום, כתוב בהלכה: מי שמוטרד מחלום יעמוד בשעת ברכת כהנים ויאמר נוסח של הטבת חלום (הנוסח מופיע ברוב הסידורים הספרדיים). תזכי בעזרה השם לחלומות יפים עד 120 שנה.
שאלה: הריון, תת משקל וכיפור: רציתי לדעת לגבי אישה אשר נמצאת בשליש הראשון להריונה, ובנוסף היא גם בתת משקל - כיצד עליה לנהוג ביום הכיפורים על מנת לא לסכן את עצמה או את העובר? גמר חתימה טובה.
תשובה: שאלות על הצום משיקולים בריאותיים צריך לשאול רופא ירא שמים. תזכו לגמר חתימה טובה
שאלה: תפילה בכיפור: אני חילונית לגמרי ממשפחה חילונית. שנים שאני צמה ביום כיפור, השנה החלטתי שאני רוצה להתחבר קצת יותר ליום ואני אשמח לדעת איזה תפילה מה קוראים ביום כיפור. לא אוכל להגיע לבית כנסת לכן אני מעוניינת לקרוא בבית. אני בורה לחלוטין בנושא אשמח להסבר מדוייק. מה איך מתי מאיפה קוראים?
תשובה: תפילות יום הכיפורים מסודרות בספר מיוחד שנקרא  מחזור. יש מחזורים עם פירושים, מודרניים ידידותיים ומאירי עיניים. עליך להשיג מחזור כזה - הכי נכון לקנות לעצמך, אפשר למצוא בחנות ספרים. אם לאו אני בטוח שאפשר יהיה לבקש משכן דתי או מבית כנסת שכונתי.
שאלה: נידה: התחתנתי וכעת אני רוצה לשמור נידה עכשיו הבנתי שסופרים 5 ימים מהיום הראשון בשביל להיות בטוחה עם קיבלתי ווסת יום ראשון יום שישי זה היום החמישי או יום חמישי.? ומה עוד אני צריכה לדעת על הנידה מעבר ל7 ימים נקים ושאני לא מותרת לבעלי
תשובה: טהרת המשפחה זה נושא רחב מאוד. אני מציע לך לשמור כרגע את המעט שאת יודעת ולהתחיל ללמוד - ככל שתלמדי יותר תדעי ותביני צדדים נוספים שצריך לשמור ולהיזהר. אם את רוצה ללמוד עם מישהי את צריכה למצוא "מדריכת כלות" אלו נשים שמתמצאות בהלכות הללו ויודעות להסביר אותן נכון. יש אתרים שונים שמסבירים את ההלכות הללו בדרך יפה מאוד - רצ"ב מספר קישורים: להלן אתרים שאפשר לקבל דרכם: "הדרכת כלה"
שאלה: הופעה בצאת החג: הרב, רציתי לשאול האם מותר ללכת להופעה שמתקיימת שעתיים לאחר צאת חג הסוכות הראשון במצדה, כאשר ייתכן בהחלט שההכנות לקראת המופע נעשו במשך היום?
תשובה: אפשר למצוא פלפולים בהלכה שהדבר אפשרי (לאור האמור בסימן שיח, א), אולם נראה לי כי כיוון שההופעה ממש מותנית בחילול שבת, ואין דרך אחרת - יהיה זה לא נכון להיות שותף בהנאה ממנה.
שאלה: תענית דיבור: הרב, בעזרת ה אני אקבל על עצמי השנה תענית דיבור ביום הכיפורים. רציתי לדעת איך להתכונן לזה, האם אני צריכה להגיד משהוא לפני איזה ברכה או קבלה, ומה רצוי לעשות ביום כיפור
תשובה: לקבל על עצמך בלי נדר את העניין מראש, אין לדבר מהשקיעה של ערב הצום ועד צאת הכוכבים שלמחרת שום דברים, חוץ מדברי תורה ואמונה, ותפילה
שאלה: כשרות עוף ובשר: ברצוני לדעת מהי רמת הכשרות של: 1. עוף הארץ-כפר מנחם בכשרות רבנות קרית מלאכי.2. עוף טוב 3. בשר בקר תנובה שמשווק ברמי לוי יבוא מארגנטינה ושנה טובה
תשובה: 1. 2. 3. כנ"ל אבל חשוב לדעת שיש גם בשר חלק וגם בשר כשר (לא חלק)
שאלה: קשר זוגי בין חילוני לדתייה:! אני בחור חילוני בן 18 ישראלי יהודי אני נמצא בהתחלת קשר זוגי עם בחורה דתייה, אני מוכן בשבילה לנסות לעשות כמה דברים לגבי הדת, שאלתי אליך היא, האם הקשר ביני לבינה אפשרי?
תשובה: ב"ה, לדעתי לא כדאי להכנס לקשר כזה, ההבדל הוא לא רק כמה מעשים שצריך לשנות אלא זו השקפת עולם שונה, תרבות וסגנון חיים שונה, וכן תפיסה חינוכית שונה. צריך להשתדל להיות כמה שיותר דומים, גם ככה יש הבדלים גדולים בין אדם לאדם ובין איש לאישה וגם בין איש לאשתו. דני ארגמן
שאלה: חיוב שמיעת תקיעת שופר ביום כיפור לנשים: האם נשים חייבות בשמיעת תקיעת שופר בסיום הצום? יש לי זוג תאומים בני חמישה חודשים ואני כנראה אהיה בחג במקום שאין בו עירוב. גמר חתימה טובה
תשובה: יש הבדל גדול מאוד בין ראש השנה ויום כיפור. ביום כיפור התקיעה היא זכר ואינה מצווה. את פטורה.
שאלה: איך בן אנוש יכול לקבל   נפילת   תורה מהשמים?: לכבוד הרב, בהמשך לשאלתי על הפתק מברסלב עם הצופן נ נח נחמ נחמן מאומן, אני מוכרח לשאול את השאלה המתבקשת מתוך תשובת הרב והיא, איך בן אנוש יכול לקבל או להאמין שתורה נפלה מן השמים? אני שואל זאת לא מתוך קנטרנות חלילה אלא אלה דברים ששמעתי מחלק מאנשי ברסלב בעצמם שטוענים את הטיעון שיותר קל להאמין שירד פתק מהשמים מאשר להאמין שירד ספר שלם עם מליון חוקים ומשפטים מהשמים. אשמח לשמוע את דעת הרב. וחתימה טובה!
תשובה: בדיוק בשל כך אומרת התורה הקדושה "הנה אנכי בא אליך בעב הענן, בעבור ישמע העם בדברי עמך, וגם בך יאמינו לעולם". לאמור: מעמד הר סיני נעשה ברוב עם, מול כל קהל עדת בני ישראל, ומכוח זה נקבע לדורות בנשמתנו כדבר שהתרחש. האם זה דומה בכלל לטיעונים על הפתק? אדגיש רק כי אין לי עניין גדול לעסוק בפתק הזה, ואני רק עונה בשל העובדה ששאלת.
שאלה: סוכה במרפסת: עברנו דירה זה עתה ויש לנו בבית החדש מרפסת קטנה אשר לא מכוסה (ניתן לראות את השמיים). המרפסת מלבנית והיא בגודל של מטר על כשני מטרים וחצי, כאשר 3 קירות מבין ארבעת הקירות גבוהים מספיק לסוכה והקיר שפונה לרחוב נמוך יותר. האם בשביל לבנות סוכה אני צריך להקים הכל מאפס- כלומר האם אני צריך לבנות דפנות חדשות ולסכוך או שמספיק לשים סכך למעלה? כמובן עם קורות שיפרידו את הסכך מהקירות עצמם. וגמר חתימה טובה!
תשובה: מה שקובע שהמקום הוא סוכה זה רק הסכך. לכן אם יש מבנה קיים של קירות בצורה כזאת או אחרת אפשר להשתמש בו. הנחת הסכך היא ה- עשה  של הסוכה וזו סוכה כשרה. תזכו לחג שמח!
שאלה: יום ה 30: אימי נפטרה ב - י ט אלול השנה ונקברה ב- כ אלול מתי יש לעלות לקבר ביום ה - 30? בערב יום כיפור? בערב חג וכ
תשובה: בשנה ראשונה יום הקבורה קובע השלושים שלכם נגמר בערב ראש השנה: כט אלול תשע"ה עיין בלוח של חברת קדישא בקישור
שאלה: תרנגול לכפרות או כסף לכפרות?: לכבוד הרב האם יש עניין להפסיק לעשות כפרות על תרנגול כי הוא סובל מהסחרור ולעבור לכסף? אני מגיע ממשפחה ערקית, תמיד אבא שלי זכרונו לברכה עשה על תרנגול. אבי
תשובה: עדיף שתעשה כפרות עם תרנגול כפי שנהגו אבותיך כמנהג האר"י שהיה מקפיד בזה, וכן גדולי הספרדים בדור האחרון היו מחזרים דוקא אחר תרנגול. והגר"ע יוסף זצ"ל שלא זז מפסקי מרן הב"י, בזה חזר לעשות על תרנגול וכדברי בעלי הסוד. כמובן אין להכאיב לו ולא לסובב מהר, אלא בנחת מעליך וכמנהג הנפוץ. אין לו בזה כל צער, ואדרבה הוא זוכה שמקיימים בו מצווה ולכך נוצר. הלא ממילא היה נשחט, וזכה עתה שנשחט לדבר מצוה. ובלבד שהשחיטה כראוי בידי שוחט יר"ש, והעוף עובר לעני. הכפרה בעיקרה אינה בעצם התרנגול, אלא בחזרה בתשובה יחד עם הפדיון, שאתה יודע שכך ראוי היה להיעשות גם לך, ועתה ששבת אל ד  אזי הפורענות עוברת מעליך.
שאלה: בישול לילד ביום כיפור: האם מותר לבשל אוכל לילדים ביום כיפור? כמו ביום טוב שאפשר לבשל עם אש?
תשובה: אסור
שאלה: שמן ארגן מרוקאי בשבת: הרב, 1. האם מותר לי לשים שמן ארגן מרוקאי על השיער? זה ממש כמה טיפות ומפזרים על השיער באופן אחיד. זה יוצר קצת שמנוניות, אבל לא מדביק את השיערות ולא שומר על תסרוקת שלא תזוז (כך שאין פה עניין של בנייה בשבת לעניות דעתי). אני שמה מעט מן השמן על כפות ידיי, מחככת אותן זו בזו ואז מפזרת על השיער. האם מותר? 2. האם מותר קצת להסתרק בשבת וכשאני מרגישה שיש קשר בשיער לא להמשיך באותו מקום לסרק את השיער? 3. אם אני נוהגת מידי פעם לשחק בשערי ו"לתלתל" אותו בלי שימת לב מיוחדת, האם עליי לנסות להפסיק מנהג זה בשבת? 4. האם לאחר ישיבה על הדשא מותר לנער ביד את העשבים שנותרו על הבגדים? 5. איך אוכלים מלון בשבת? אנחנו חותכים לחצי, מוציאים את הגרעינים מ-2 החצאים (גם מהצחי השני של המלון, שאותו אין אנו אוכלים מיידית אלא מכניסים חזרה למקרר) ע"י סכין ובאופן ישיר זורקים לפח. האם יש בזה משום איסור ברירה? 6. האם מותר להפריד שקיות של ירקות (שלוקחים בסופר ליד איפה שהירקות) בשבת במקום המקווקו? 7. האם מותר לכתוב על שמשת חלון שיש בה אדים כשידוע שהכתוב יימחק מאליו כעבור כמה שניות?
תשובה: 1. לעניין שמן בשער, מלבד איסור בונה יש גם איסור ממרח דרבנן. 2. המסרק תולש שערות גם בלי שמרגישים, לכן יש איסור. אפשר להשתמש במברשת רכה (כמו של תינוקות) שלא חודרת לשער ורק מסדרת אותו מבחוץ. 3. סידור שער ביד ברכות מותר בשבת. 4. מותר לנער לכלוך שנמצא על הבגד ולא חדר לתוך הבד. 5. אפשר לסלק גרעינים מהמילון שאוכלים עכשיו ולא ממה שיאכלו מאוחר יותר. 6. אסור להפריד בשבת במקום מקוקו מפני שזה יוצר חיתוך מדויק - ציטוט מתוך תשובה של הרב מלמד: הקורע שקיות ניילון שבגליל או מפות ניילון שבגליל כדי להשתמש בהם, עובר באיסור תורה. וכן הקורע נייר טואלט כדי להשתמש בו, עובר באיסור תורה. ויש אומרים שכאשר הוא מכוון לקורעו במקום הניקוב שהוכן לכך, הוא עובר גם על איסור  מחתך. 7. כתיבה שאינה מתקיימת - כמו באדים, אינה איסור תורה בשבת אבל זה איסור דרבנן.
שאלה: התרת נדרים וקללות: בערב ראש השנה ביקרתי בביה"כ ואמרתי סליחות. לאחר מכן עשו לקהל התרת קללות. האם אני צריכה ללכת היום לפני יום כיפור ולעשות התרת נדרים?
תשובה: אם לא עשו התרת נדרים אלא רק התרת קללות, אזי יש ללכת לעשות עתה התרת נדרים
שאלה: חשבון פיסבוק בדוי: כבוד הרב האם להחזיק בחשבון פיסבוק בשם בדוי ובכך לראות פרופילים של אנשים עובר על מצות התורה מאור
תשובה: אינני מכיר את העניין דיו. אם כך נהוג ולא מקפידים בכך, ומביט רק בתוכן ציבורי שאינו פרטי, מותר. ואם לא נהוג כך, אזי יש להמנע. על כל פנים, ודאי אסור להביט בתמונות ובתכתובת של אנשים במרמה, כגון שאינם מרשים להביט בזה אלא לחבריהם והוא מתחזה לאחד שכזה.
שאלה: קרוקס עור- יוקון- ביום כיפור: הרב, האם מותר לנעול נעלי קרוקס שיש להם רצועת עור מלמעלה רצועת העור היא לא מתחת לרגל והרגל לא הולכת בנוח בגלל העור זה הדגם הזה: קרוקס יוקון
תשובה: לרוב הראשונים אסור, ויש להחמיר
שאלה: חדר כושר מעורב: אני מתאמן בחדר כושר מעורב ורציתי לשאול אם זה מותר או אסור? בגלל בעיית שמירת העיניים שיש שם אני הולך לשם בלי המשקפיים, וגם בשעות שאין כל כך אנשים. חשוב לי לצייין גם כי בזמן אימון אני לא כל הזמן שם לב מה הולך מסביבי. מראש!
תשובה: ודאי אסור. גם ללא משקפיים אתה רואה, גם אם לא במאה אחוז. הלא לגוב האריות לא היית נכנס גם בשעה שיש בו רק חמשה אריות ולא עשרים. והעריות דינן כאריות. ואף יותר מאריות, שאמרו רבותינו אחרי ארי ולא אחרי אשה, וחדר כושר מזיעים בו ומפשילים בגדים, ודינו כנהר דמדליא למנא ומסתכל בה, ואמרו בעירובין שבזה אין לו חלק לעוה"ב. די בכך שפעם אחת תתבונן בכוונה בדבר איסור באשת איש, ואת עולמך השלכת. יש בך יצר, אל תזלזל בו. היה גיבור, תפסיק. בהצלחה
שאלה: מדוע ה  בחר דווקא בנו?: יש לי שתי שאלות: 1) ראשית, אציין שאת השאלה הזו כבר שאלתי באתר (לפני כמה שבועות), פשוט עוד לא קיבלתי מענה עליה ולכן אני שואל אותה שוב, שאלתי היא: מדוע בורא העולם בחר דווקא בנו, בעם היהודי? האם זה משום שלאורך ההיסטוריה אנחנו היחידים שהאמנו בקיומו של בורא העולם מבלי לזוז מאמונה זו בעוד ששאר הדתות הלכו לאמונות אחרות? מדוע ה יתברך בחר בנו מכל העמים ונתן לנו את התורה? 2) לפעמים יוצא לי לחשוב- מה הגוי אמור לעשות עם עצמו? כלומר, אני נולדתי יהודי וזכיתי לכך ואני מודה לבורא העולם על כך, אך הגוי שנולד גוי- מה הוא אמור להרגיש? שהוא בעצם שווה פחות? שהוא בעצם נולד להיות אדם שמבחינה רוחנית שווה הרבה פחות? מה בעצם מטרת חייהם של הגויים בעולם? מראש ושנה טובה וחתימה טובה לכולם!
תשובה: לך 1. בורא עולם בחר בעם ישראל לפני בריאת העולם. לא בזכות מעשיהם. אחת ההוכחות לכך שבנח נאמר  איש צדיק תמים  ואילו באברהם לא מוזכרת צדקותו. הדרך הפשוטה ביותר להבין זאת היא בכך שיש שני דברים שונים שבחיצוניותם דומים אבל באמת הם שונים הם לא אחד מעל השני או מתוך אלא פשוט שונים - אדם יהודי ואדם שאינו יהודי. דוגמא מתאימה היא מכשיר טלפון נייד שפעם יש בו סים של חברה אחרת שיש לה קליטה באיזור שלך ופעם שמים באותו מכשיר סים של חברה אחרת ואיזורי הקליטה שלה שונים. 2. הגוי אינו  שווה פחות  (ולפעמים אפילו שווה יותר). תפקידו לבנות את העולם ולפתח אותו פיתוח חומרי - בלשון התורה  לעבדה ולשומרה  שזה ציווי לכל העמים. הוא גם צריך לשאוף לעולם מוסרי, מוסרי על פי השכל האנושי שבו חנן אותו הבורא. גם באופן מוסרי חברתי. בברכת גמר חתימה טובה דוד לוי 098987548
שאלה: פתרון לעבודה זרה בבית: אמי בת 87 חולת אלצהימר ומרותקת למיטה מטופלת מזה 5 שנים ע"י עובדת מסורה מנפל. לאחרונה התברר לנו כי היא עורכת מעין טכסים דתיים בבית כגון הדלקת נרות תמונות וכ"ו טכסים אלה נערכים לרוב שאין איש בבית אין ספק שזו עבודה זרה המתרחשת בבית של אמא איך עלינו להתייחס לנושא במיוחד שהמטפלת מאוד מסורה ובוודאות לא נצליח במצב בריאותי של אמא להשיג מטפלת אחרת
תשובה: יש בכך איסור ולא תביא תועבה אל ביתך, ואפילו להשכיר להם לבית דירה אסרו, אם יש ע"ז קבועה שם והדירה בא"י. אתם אומרים שהאמא שתהיה בריאה, תלויה בה ובמסירות שלה. לכן בשעת דחק כעין זו, יש להקל ולהשאיר אותה אך באחד התנאים הבאים- א. ביקשתם ממנה לחדול מכך בבית, והיא חדלה. ב. בררתם איתה, ומדובר במשהו שאינו עבודה זרה. ג. הפקרתם בפני ג אנשים את החדר שבו היא עושה את הדבר, וביקשתם ממנה לעשות זאת רק בחדר ההוא. היא לא צריכה לדעת מההפקר, וכשהיא תחזור לארצה, תעשו קניין לזכות בנכס שוב.
שאלה: נוכחות כלב המשפחה בברית מילה: אני נשואה ובהיריון, יש לנו כלב. בעלי רוצה שהכלב יהיה נוכח באולם בזמן ברית המילה. האם זה מותר מבחינה הלכתית? מכיוון שהוא טמא.
תשובה: אם הדבר נעשה בבית כנסת, אסור הלכתית. אם הדבר נעשה באולם, אין לנהוג כך, שאין זה כבוד אליהו שיש כלב במקום. ואף שאמרו ח כלבים צוחקים אליהו בא לעיר, ואף שכלב בגימטריה אליהו, יש טעם נוסף על פי הסוד שלא להביא אותו לברית מילה.
שאלה: בגידה: בגדתי בחברה שלי. אין דרך יפה אחרת לומר את זה הייתי שיכור בחו"ל, פגשתי בחורה שהכרתי לפני זה, וקרה מה שקרה. אני עדיין בחול. אני יוצא עם חברה שלי כחצי שנה. ואני מאד אןהב אותה. לא האמנתי שאגיע למצב הזה. אני לא יכול להסתכל לעצמי במראה. ואני בעיקר אובד עצות. איך אני ממשיך מכאן? אני מספר? או לא? אם אני מספר חושב שנגזר גורלי איך אני יכול לחזור בתשובה? איך אני יכול לתקן את העוול שגרמתי ולהציל את הזוגיות?
תשובה: כל עוד לא התחתנת כדת משה וישראל גם החיים עם החברה שלך הם חיים של חטא - לא פחות חמור. הואיל ואנו בימי תשובה אציג בפניך שתי נקודות למחשבה: אתה מנסה להקל על עצמך בקביעה שהיית שיכור. אבל לפני השכרות יצאת עם החברה הקודמת ביחד, ישבת אתה בפאב, והשתכרת. האם בסתר לבך לא באמת רצית הרפתקה איתה? נראה לי שאם תהיה כן לחלוטין תצטרך להודות שלא באמת השתדלת למנוע את המעשה. כשאדם נשוי כדת-משה-וישראל, מודע לאחריות שלו כלפי הזוגיות הוא מלכתחילה לא יוצא לפגוש בחורות בנסיבות שיביאו לבגידה. מסקנה: הנישואים כדת משה וישראל יוצרים הרבה יותר אחריות כלפי שמירת הזוגיות (אפשר שבדיוק מסיבה זו צעירים רבים נמנעים להנשא - הם לא רוצים יותר מדי אחריות.)
שאלה: כשרות רבנות ובד  צ: מה ההבדל בהכשרים על הבשר של השגחה מטעם הרבנות לבין השגחה של בד צ? אני מבקש שזה לא פורסם באתר
תשובה: וודאי שיש הבדלים. עיין כאן במאמר שכתבנו על ההבדלים בעופות.
שאלה: צום יום כיפור בהריון: אשתי בשבוע 34 להריון. בשבוע האחרון חשה בלחצים חזקים באזור רצפת האגן וכן חולשה ובחילות (לא נבדקה ע"י רופא מאז התחילו הכאבים והבחילות). איך צריכה לנהוג בצום יום כיפור?
תשובה: במצבים בהם אין תשובה רפואית ברורה כפי שכתבתם, אין דרך אחרת מאשר להסתמך הלכתית על תחושות האישה עצמה. הדבר הנכון לעשות אפוא הוא להתכונן לצום (פירות, שתיה, מזגן) ולהתחיל לצום. והיה אם במהלך הצום היא חשה שיש צורך בשתיה - שתשתה. אם אפשר - לשיעורין, ואם זה לא מספיק - שתיה מלאה. וגמר טוב. גם של ההריון.
שאלה: כשרות קפה: התגלגל לידי שקיות קפה קטנות ואינני יודעת אם הן כשרות או לא. מדובר בשקיות franck cafe ולא כתוב עליהם בעברית. אשמח לעזרה, מראש.
תשובה: פתחתי את האתר של החברה. עיין שם ותראה שיש להם הרבה סוגים של קפה. כעקרון קפה שחור או נס בלא תוספת טעמים אינו זקוק להכשר. איני יודע איזה קפה "התגלגל לידך" ולכן איני יכול להתיחס ספציפית לשאלתך.
שאלה: יום כיפור דחוף: ברצוני לשאול עבור אימי שאלה לגבי שתייה ביום כיפור. מדובר באישה בריאה בת 50 אך מדי שנה הצום הולך ונעשה קשה עבורה יותר ויותר- כבר מהבוקר היא מקיאה בלי הפסקה, לעיתים הקאות דמיות. סובלת מחולשה קשה, סחרחורת כאבי ראש וקושי ללכת. עד כה עברה את הצומות ב אך כולהו חוששים מאוד לשלומה ולכן רציתי לשאול לגבי אישור לשתייה מועטה או משהו בסגנון.
תשובה: המצב שאת מתארת מחייב התייעצות עם רופא ירא שמים. אולי אסור לה בכלל לצום? אולי יש בכך סכנת חיים? בכל מקרה יש מושג של שתיה לשעורים אצל מי שחייב לשתות ועם זאת לא מעוניין לשבור את הצום. עייני בקישור
שאלה: בקשר ל"חתימה" ביום כיפור: יש לי שאלה שדי מתסכלת אותי, בעיקר כי לא הצלחתי למצוא תשובה. הבנתי שלפני יום כיפור, בעצם נכתב גזר דינינו, ואנו נכתבים לספר כזה או כזה, וביום כיפור עצמו - אנחנו נחתמים. מה שכן, במידה וח"ו אדם חוטא, כמובן שלא בכוונה אלא נפילה, בתקופה שבו אמורים בעצם להיכתב, ואדם כן צם את כיפור, מתפלל והכל (כמובן בכוונה מלאה) - מה תהיה אותה "חתימה" בעצם? הרי אם אדם נפל בתקופה שהוא נכתב, הרי שהכל כבר כתוב, ודרושה רק "חתימה", לא כך? מה תהיה החתימה של אותו אדם? אני חייב תשובה, כי אותו בנאדם הוא בעצם. אני. לצערי חטאתי ונפלתי. ברור שמיהרתי לקום, לתקן ולעשות תשובה על החטא, אבל זה בכל זאת קרה. מראש רב, צום מועיל ושנה טובה.
תשובה: עזוב את החשבונות - אין לנו מושג כיצד בדיוק מחשבים שם. צא מתוך הנחה ברורה שמשפט הא-ל כולו רק אמת וצדק ומעורבים בו רחמים רבים. עשה תשובה על מה שאתה יכול בטא רצון לתקן את הכל ותכתב ותחתם בספר חיים טובים שנה טובה
שאלה: צניעות בפני אבא: האם מותר לאבא לראות את בתו שעברה את גיל 16 בבגד ים לא צנוע כמו בבריכה משפחתית רק עם המשפחה הקרובה והאם אחרי שהיא התחתנה ההלכה תהיה אחרת?
תשובה: אין בכך איסור אבל הדבר צריך להיות באקראי ולא כבילוי משותף לכתחילה עיין קישור
שאלה: גיד בין הבתים -תפילין: לכבוד הרב יש הידור בתפילין שנקרא- גיד עובר בין הבתים באופן פנימי ויש יצרני תפילין שאומרים שהגיד עובר גם בין פרשה לפרשה וגם בין הבתים השאלה שלי- האם הם מתכוונים לתפילין מכוונות כי לא מובן לא איך הגיד גם עובר בין בית לבית וגם בין פרשה לפרשה?
תשובה: לא הבנתי את השאלה. מה זה "תפילין מכוונות"?
שאלה: מוקצה: בס ד אם הרמתי ספר בשבת ובעקבות ההרמה זזה קופת צדקה עברתי על טלטול מוקצה? ושנה טובה!
תשובה: אם אני מבין נכון את המציאות - אין כל עבירה בדבר, בין בשל העובדה שקופסת הצדקה טולטלה של ברצונך, בין בשל העובדה שזה היה טלטול מן הצד, ובין בשל העובדה שאולי זו בכלל מציאות של בסיס לדבר האסור והמותר. ורוגע
שאלה: מעשרות: ב"ה השנה התחלתי לשרת במסגרת השירות הלאומי ויש לי כמה שאלות בנוגע למשכורת: 1. האם אני צריכה להפריש מעשר מהמשכורת? אני גרה בבית ולכן את רוב ההוצאות שלי אני לא מממנת, אלא ההורים. 2. אם אני לא חיי בת להפריש מעשרות, אבל לפני כמה זמן החלטתי בראש שאני כן אפריש מעשרות, האם הדין משתנה כי זה נחשב כנדר? האם יש לעשות על כך התרת נדרים או שמספיק "כל נדרי"? מראש )
תשובה: ב"ה, 1. ממשכורת מפרישים מעשר כספים. 2.לא חייבים להפריש מעשר כספים אבל זה מנהג טוב מאוד, כשמתחילים להפריש צריך לומר שזה בלי נדר, אם התחלת בלי לומר צריך התרת נדרים. אפשר בזה לסמוך על הקבלה בתחילת השנה שכל ההנהגות יהיו בלי נדר. דני ארגמן
שאלה: גדרי שקרים: שתי שאלות בענייני מדבר שקר תרחק : א) הבן שלי אוהב לספר סיפורים דמיוניים, ולחתום ב"נכון, אמא"? נראה שברור לו שהסיפור דמיוני, והשאלה נועדה יותר לבקש ממני חיזוק, אישור לכך שאני מקשיבה, עידוד. כשאני מנסה לתת תשובה שונה מ"נכון" (למשל "נכון במובן מסוים", או "וואו, מעניין מאוד!" וכדו ) הוא לא מרוצה, לפעמים אפילו נסער, ומתקשה לחזור ולרקום את אגדותיו. האם אפשר לענות "נכון"? ב) אני נהנית לספר לאנשים אנקדוטות קטנות מהחיים, ושמתי לב שיש אנשים שגם נהנים להקשיב לי, ואולי ה חנן אותי בכשרון סיפור. לעתים אני מרגישה ששינוי פרט קטן זה או אחר יכול לתרום לסיפור מאוד ולהגביר את הנאת המספרת והשומעים. אני יכולה לאחר מעשה להבהיר שלא דייקתי בכל פרט, אך אם ההבהרה מגיעה תוך כדי הסיפור היא הורסת את האפקט. האם יש היתר לשנות מעט לצורך קישוט הסיפור? ושנה טובה.
תשובה: לשאלה הראשונה - נראה לי שזו הזדמנות חינוכית נפלאה לברר עם הילד אם המושגים של  אמת ושקר,  מציאות ודמיון. הכיני לעצמך זמן פנוי. כאשר הילד אומר  נכון אמא  תקחי אותו קרוב אליך ותפתחי אתו שיחה סבלנית כשאת מקדישה את רוב הזמן להקשיב לילד!. תשאלי אותו: למה אתה מתכוון כשאתה אומר  נכון אמא? תקשיבי לו היטב - אפשר שתלמדי הרבה דברים שלא ידעת עליו קודם. לאחר מכן תבררי אתו את ההבדל בין דמיון ובין מציאות:  יש דברים שהם נכונים בדמיון אבל הם לא במציאות. נראה לי שמתוך השיח הזה את תביני למה הוא מצפה כשהוא אומר  נכון אמא, והוא יבהיר לך לאיזו תגובה הוא מצפה ממך. לעניין הסיפור שאת מספרת - אם את מבהירה מיד לאחר הסיפור את הפרטים הנכונים (לא שעות או ימים לאחר מכן) זה לא שקר. את צריכה להיות רגישה בעקר כלפי עצמך - אחד הדגשים של ח בעניין הזהירות מהשקר שאדם לא ירגיל את עצמו לשקר!